— Усё пачалося з таго, што ўпраўленне адукацыі і савет па развіцці прадпрымальніцтва Мінаблвыканкама прааналізавалі заканадаўства, а затым распрацавалі і зацвердзілі на мясцовым узроўні прыкладнае палажэнне аб школьнай бізнес-кампаніі ўстановы адукацыі. Вывучэнне і ўкараненне дзейнасці школьных бізнес-кампаній ажыццяўлялася ў рамках эксперыментальнага і інавацыйнага праектаў рэспубліканскага ўзроўню: былі адпрацаваны механізмы стварэння і функцыянавання школьных бізнес-кампаній, апісаны ўмовы, неабходныя для іх паспяховай дзейнасці, а таксама вылучаны абмежаванні. Па выніках эксперыментальнага праекта распрацаваны метадычныя рэкамендацыі. Адначасова МАІРА пачаў праводзіць навучанне і павышэнне кваліфікацыі педагогаў, якія з’яўляліся кіраўнікамі ШБК.